
Cineva a spus cândva: filosofia e condiţia de 
vieaţă a sufletului; aşa cum organismul nu poats 
trăi, dacă mare aler, oxigen, aşa sufletul este mort, - 
dacă-i lipseşte concepţia îllosofieă a vieţii. ȘI într” 
adevăr, dacă cercetăm trecutul, dacă deschidem car- 
tea ceea mare a viejii omeneşti, vedem că n'a fost 
eporă în care faptele oamenilor să nu fi tost con- 
duse de un sistem oarecare d» pândire. Şi acela care 
concepea acel sistem se credea că din contactul eu 
puteri atotştiuloare, cu zeii, sau cu Dumnezeu, l-a 
cunoscut, deci pe cale de. revelație supranaturală, 
Gândiţi-vă numai la Moisi, la Buddha, la Mohamed, 
„ete... Ce sânt aceştia decât mari cugetători, cari au 

trăit la răspântii ale omenirii, când poporul lor trecea 
prin mari şi grele crize. Atunci spiritul lor creator, 
era cuprins de fiorii propovăduirii unor adevăruri bă- 
nuite de mulţi, dar necuprinse încă într'un sistem, 
înt”un mănunchiu ordonat în jurul unei idei centrale, 
al ideii de necesitate a mântuirii pentru cei ce mer- 
geau la pieire. Şi sistomele acestea sânt mai mult, 
sau mai puţin metafizice — după cum mai aproape 
de noi, sau mai departe, mai învăluit în necunoscut, 
il concepeau idealul de perfecțiune. Filosofia m'a în- 
ceput deci cu cugetătorii elini ca Thales, Heraclit, şi 
alţii, şi nici nu s'a epuizat izvorul ei, după cum, cu 
ironie, se cred unii în stare a-i prezice sfârşitul. Filo- 
sofia a exist=t de când a început omul să gând:ască 

asupra vieţii şi a existenței celor din jurul său, şi ea va 
exista cât va trăi omenirea. Va exista, deoarece ea 
e o necesitate sufletească a omului. Şi necesitatea de 
a gândi, de a dezlega probleme ale existenţii de a 
răpi cât mai multe taine din necunoscut — această 
necesitate va rămâne pururi vie în om. Dimpotrivă, 
în timpurile mal noui, chiar după marele războiv, deci 
în cele mai noui şi mai materialiste timpuri se re- 
simte o intensificare a gânsirii filosofice. 

Căci, acolo, în tranşee, unde tunurile nimiceau 
existenţe viguroase, unde moartea rânjea din ascuns 
acolo omul şi-a dat seama de nimicnicia materiei şi 
a început să mediteze asupra sufletului său, şi asupra 
iegilor oculte, cari acţionează şi adesea se manifestă 
ca forțe necunoscute şi întrucât ele izbucnesc mai 
brusc, mai pe neaşteptate, ele devin mai atrăgătoare. 
Ca nici odată mai nainte, filosofia este astăzi o nece- 
sitate a timpului. Şi desigur o să vie acel iluminat, 
acel atins de suflul Dumnezeirii care cu glas de pro- 
fet se va face interpretul necesităţii timpului bântuit 
de cea mai grea criză sufletească poate, din câte au 
încercat omenirea. Astăzi se vorbeşte ds Bergson, de 
Keyserling, de Dostojewskij, de Rab'ndranaih Tagore 
şi de alți cugetători. Omenirea caută un reazăm mo. 
ral-filosofie, pe care l-a pierdut. Demonul discompu- 
„nerii morale amenință societăți şi popoare. Şi cine îl 
poate combate — decât un idealism bine fundat. Este 
nevoie de incredere în puterile morale ale omenirii, 
şi de credinţă în biruinţa finală a binelui. 

Filosofia tinde spre iransformarea vieţii, spre 
plăsmuirea ei. Ea tinde inspre schimbarea valorilor de 
până acum, învechite şi deci inutile pentru atitudinile 
mouă pe care vieața ni le creizz). Filosofia e, prin 

esenţă, reformatoare, şi prin urmare înrâureşte asupra 
formelor de viață. Acest lucru se accentulază tot mai 
mult — se vorbeşte în îilosotie atât de mult de ela- 
nul vital, de Lebensgestaltung — în orice caz, nu se 
mai poate concepe o formă de viață la baza căreia 
să nu stele concepția filosotică. 

Mal înainte de toate ţin să fac o distincțiune: 
între ceiace esta şi ceaa ce se creda că aste filosolie. 
In graiul. curent, de toate zilele, filosofia e sau spe- 
culațiune, deci o fantazare fără rost asupra a toate 
şi nimie, — sau se creda că e darul de a trece cu 
uşurinţă dela o chestiune la alta, neobservat şi zâm- 
bitor, aşa că din discuţia eu un filosof, să ieşi orişicând 
bâtut — el având puterea magică de a te convinge. 
Ar fi deci filosoful un flecar sau un acrobat al arg.- 
mentârii. Am auzit adesea spunându-se: nu te pune 
cu el, că e filosot!*“ Din capul locului filosotul, adevă= 
rat, întâmpină rezerve născute dintr'un prejudijiu, care 
face ca sinceritatea cugetării sala profunde să fie trasă 
la îndoială. Vă amintesc de antagonismul care a exist.t 
între. filosofii elini şi sofişti. Socrate şi Protagora — 
două exemple insteuctive : primul filosoful prin esenţă, 
care îşi apără convingerile renunțând chiar la vieaţă 
— al doilea sofistul, avocatul, care e în stare să vor- 
bească cu acelaş putere de convingere şi pentru şi 
contra aceleiaşi idei. Şi Protagora nu era dintre cel mai 
lipsiţi de ordonare a ideilor ! 

Dar filosofia nu este şi nu poate să île nici 
ştiinţă pură, exact-matematică. Filosofia, care are să 
ns lămurească şi asupra calor oculte, deci în nici un 
caz aceesibile ştiinţei exacte, e, întrucât se ocupă şi 
cu realitatea, o ştiiniă — iar întrucât se foloseşte de 
ipoteze în ce priveşte lumea dindârăptul celei acce- 

sibile simțurilor noastre, e mai mult o artă, sau cel 
puțin apropiată de aceasta, Deaceea ea nu operează 
cu legi causale, ea numai le sesisează, Deaceea şi mul- 
tele sisteme filosofice, cari în aparență sa contrazic, 
cari însă toate la un loc dau un tot întreg şi indivi- 
zibil — concepția despre lumea privită. prin prizma 
diferitelor sutiete. Pentru filosofia nu există o spe- 
Cializare resultând. dintr'un calcul practic.  Filo- 
sofla naşte dintr'o necesitate sufletească, nezesi- 
tatea, care îl sileşte pe om să mediteze, să-şi ro- 
tunzească în mod organic şi unitar, orizontul său 
sufletesc. Se pot face profasori, adesea foarte bini, 
de filologia clasică sau modernă, fără ca aceice le-au 
ales să fle împinşi ds un impuls iresistibil câtre a- 
coastă specializare. Dir filosofla nu sa poate alege 
numai în vederea ocupării unei catedr+ de filosofie. 
lată deci încă un argument pentru pirerea că îiloso- 
fia nu se poata învăța, ci ea ss Învaţi numzi dupâce 
Sa văzut că altfel nu sa poata trăf. Marii filosofi mau 
învăţat filosofia, ci dela spetialităţile lor au fost îm- 
pinşi înspre sintetizare şi întregire a conceptului des- 
pre lume. Dascartes a fost matematician, Kant fizician 
(vă amintesc numai de teoria lui IKant-Laplace) etc. 
E şi în acest punct de vadare o înrudire între filo- 
sofie şi artă. Nu poţi să-l fici'pa cineva artist fâră 
ca el să simtă vozaţia aceasta. lnchipulţi-vă că cineva, 
lipsit de simţ muzical, ar alege muzica în vaderea o- 
cupării unei catedre, sau că am vrea să facem din- 
tPun astfel de o:in un compoaist muzical; un pictor 
adevărat, firă ca el să simtă atingerea dumnezeirii. 
Din acest punct de vedare, privită şi apreciată, filo: 
sofia esta şi oblestivă şi subiectivă. Ştiinţa pură, exactă 
şi obiectivă tinde înspre spacializire, deci adântire a 

cunoştinţelor, dar şi atomizare a totului — ea are, prin 
urmare, un caracter analitic — filozefia tinde la sin- 
tetizare, la rotunzire şi creațiune a unui tot, por- 
nind desigur dela unghiul sub care lumea esta privită: 
Ştiinţa, dacă prin fărămiţare tot mai mare ar duce la 
desorientare şi deci la oarecare stepticism, date fiind 
lacunele mai mari sau mai mici dintre diferitele păr- 
ticele şi atomi de cunoştinţe, — filosofia, prin umple- 
rea acelor goluri duce la încredere în forţele sufie- 
teşti, la siguranța puterilor noastre inerente. Filosof a 
contribuie deci la elanul nostru vital, Filosofia con- 
tribuie la conştiinţa despre rostul vieţii şi a omu- 
lui în lumea aceasta. Și aizi am ajuns la chestlunea 
care ne preocupă astazi. 
% 

Filosofia ca fundament al vieții. Căci ce e edu- 
cațiunea, decât formarea vieţii într'un, anuinit mod, - 
înt”o anumită direcție 2? Când cineva sa abate dela 
anumite norme, devenite tradiționale în vieaţa socie- 
tății, atunci se spuns că dânsul e lipsit de educaţiune. 
Aceasta însemnează că el ma înţeles sau n'a putut 
să-şi formeze vieața în contormitate cu anumite prin- 
cipii de vleaţă,  recunostute în general ca valabie. 
Dârsul n'a reuşit adică să-şi cizeleze personalitatea 
în aşa mod cum o cer împrejurările -soriele în cari 
trăieşte ? El n'a omis din sufletul său acele părţi cari 
în anumite condițiuni ar putea fi vătămătoare socie- 
tății, şi implicit chiar sle-însuşi. Intreaga educaţiune 
e în funcție de societatea in care trăieşte individul. 
Şi societatea îşi are la bază un sistem de idei după 
care îşi întocmeşte vieaţa, Sistemul acela de idei con- 
ducătoare în visața societăţilor „umane formează un 
întreg — şi dacă acel întreg l-am analiza, am găsi la 

baza lui concepţia filosofică a poporului respectiv. 
Filosofii mau decât să sesizeze acel sistem coordo- 
nându-l sufletului lor propriu. Deci şi concepţia île- 
cărui filosot în parte trebuie să-şi aibă rădăcinele 
adânc înfipte în timpul în care a trăit şi în snfletul 
comun al națiunii sale. | 

Câteva exemple vă vor lămuri pe deplin: 

Platon este filosoful prin excelență al Elinilor, 
EI înţelege să combine într”o admirabilă sinteză dorinţa 
de frumos, de poezie, cu exactitatea ştiinţifică a măie- 
strului său Socrate. Socrate — întreprinsese lupta îm- 
potriva uşurătăţii, a lipsei de seriozitate şi sinceritate, 
propovăduite de către sofişti. Socrate, a întrupat tre- 
buința vremii de a porni pe drumul cugetării obiective, 
cugetare care se baza ps cunoaşterea sufletului pro- 
priu. Socrate introduce în filosoție sistemu! cugetării 
reci, exacta, obiective. Şi în această privință a mers 
prea departe, prin extremismul său, neglljând o la- 
tură fundamentală a sufletului comun al Elinilor, 
„adică trebuința de frumos şi poezie. Această trebuinţă 
o realizeză Platon. Şi deci, Platon, poate îi socotit ca 
cel mai reprezentativ îilosotal Grecilor, Filosofii ante- 
riori înclinau mai mult înspre speculaţii metatizice ; şi 
între dânşii Heraclit din Efes poate fi socotit ca cel 
mai însemnat, Insă filosofia lor. se îndepărtează prea 
mult de optimismul sufletului elin. N'au lipsit însă 
cugetători, şi printre ei este marele Friedrich Nietzsche, 
care au căutat să desvolte teza că latura principală a 
sutletului elin era cea pssimistă şi că adevărata filosotie 
elină ss stânge cu venirea lui Socrata ; o corespondentă 
a cugetării profunde eline o găsim în tragediile marilor 
genii greceşti. Necunoscutul, fatalitatea, soarta — pia- 
nează asupra vieţii umane şi atât filosofii cât şi marii 

artişti se străduiese numai'— să arate rădăcinile şi 
urmările riului din această lume. 

Un alt exemplu ne va lămuri poate și mai bine 
asupra celor spuse de noi .despre relațiunea dintre cu- 
getarea filozotică și națiunea dela care emană aceasta. 
Poporul englez e practic şi. toată tendința lui se în- 
dreaptă asupra foloaselor pe cari trebue să le aibă din 
contactul cu alte popoare. sau cu însăşi natura. Filoso- 
jia engleză e, cu mici deosebiri, o filosofie practică. Şi 
această însușire a ei e redată în cugetarea primului în- 
semnat [ilosof englez din evul mediu, în cea a lui Ba-. 
con de Verulam și e continuată de J. Locke, Hume, 
Spencer, St. Mill etc. Sistemul lui Bacon culminează în 
concepția că natura trebue subjugată ; şi de pe urmele 
acestei: subjugări omul trebue si tragă toate foloasele 
posibile. 

Tot în acest înțeles întâlnim filosofia pragmatistă 
americană, al cărei reprezentant clasic e W. James. 
Aici se spune clar: nici un fel de gândire, şi deci nici 
un sistem filosofic, mare valoare— dacă nu sânt privite 
din punctul de vedere al „consecvenţelor practice”. Ade- 
vărat e aceea ce e folositor, „ceea ce e rodnic, aceea 
e adevărat“. Interesant e că americanii, cu James în 
frunte, au căutat să aplice această formulă şi asupra 
gândirii pure. Această formă de filosofie americană apre- 
ciază filosofia şi ştiinţa numai întrucât ele au relaţii cu 
viața — deci cugetarea şi cunoaşterea ca ceva ce duce 
și îndreaptă spre ţinte practice. Cugetarea, care naşte din 
interese practice, din necesităţi şi tendinţe practice, e con- 
siderată sub unghiul aptitudinii de a putea servi vieaţa 
şi acţiuniie omeneşti, de a le favoriza. Pragmatismul e 
indreptat intotdeauna spre viitor, el s: ocupă cu valoa- 
rea prestațiunilor practice (power to work) ale gândirii, 


ale noțiunilor, judecăților, hipotezelor și teoriilor. Nu e 
deci întâmplător că, pragmatismul !şi are patria sa ade- 
„vărată în America, în ţara industriei şi a maşinilor, a 
băncilor şi a exploatării, fâră rezervă, a bunurilor vieţii. 

Să ne îndreptăm însă privirea asupra Franţei. Care 
e filosofia naţiunii franceze >? Caracterul ei principal e 
positivist. Acu în cugetarea lui Descartes, dela începutul 
veac. al XVII-lea, aflăm elemente positiviste (mecan'smul, 
ca principiu al existenței). Dânsul trebue însă să admită 
pe lângă materie, deci corp, şi un suflet care vine dela 
Dumnezeu, cel mai înalt şi mai pertect spirit. Deoarece, 
prin admiterea duor substanțe — materia și spiritul — 
s'a menţinut vechiul dualism antiştiinţific, dar probabil 
necesar în forma aceasta, — filosofii ulteriori, ca St. Si- 
mon şi Auguste Comte, la începutul veacului XIX, au 
încercat să elimineze această dilemă. Positivismul, 
cel mai perfect reprezentat în sistemul lui A. Comte, 
admite filosofia fără nici o urmă de metafizică. Ea plea- 
că dela ceea ce ni e dat, deci dela experiența externă 
şi internă şi mare nevoie de a se ocupa cu factori tran- 
scendenți, suprasensuali. Ea mare nevoie de substanțe, 
puteri, 'şi cause cari sânt dincolo de apariţiunile furni- 
sate de expzriența positivă. In orice caz, A. Comte a 
fost îndemnat la această filosofie de către specialitatea 
sa (matematica). Desigur şi A. Comte, ca și marele 
său înaintaş mai vechiu în filosofie, Descartes, spre 
sfârşitul vieţii a simţit nevoia să grijească şi de partea. 
eului său, atât de neglijată mai înainte, de sentiment. 
Şi a enunțat acel faimos: sistem religios positivist care 
e cunoscut sub numele de «religia umană» —: ome- 
nirea, cu veșnica. ei tendință spre: perfecţiune,. e so- 
cotită ca cea mai înaltă. şi. perfectă ființă, ea e dumne- 
zeirea, Cultul ei constă în venerarea oamenilor mari, a 

eroilor, cum se exprimă mai târziu englezul Carlyla, iar 
simbolurile, sacramentele ei, sânt cele mai înalte vir- 
tuţi umane. Și aici, ca aproape pretutindeni, sufletul 
chiar și al celui mai positivist gânditor, dovedește marea 
necesitate de credință pe lângă știința pură. Ce-i drept, 
apărătorul de mai târziu al positivismului, “cunoscutul 
Emile Littre, editorul operelor complecte ale lui Comte, 
socotește această operă a măiestrului său ca o. «rătă- 
cire a bătrâneţelor» lui. Dar nu ne vom mira că toc- 
mai această operă a lui Comte a fost în măsură să în- 
râurească mai cu seamă asupra multor cugetători şi în 
afară de hotarele Franţei. 

Ca reprezentant al religiei positive îl găsim în 
Germania pe Ludwig Feuerbach. Şi el ajunge cam la ace- 
leaşi conclusiuni, numai cu deosebirea că poate nu a fost 
direct influenţat de Comte, căci la baza filozofiei sale 
găsim idealismul filosofic german, în special pe cel al 
lui Hegel. Filosofia germană, deci a poporului prin ex- 
celență gânditor, are în genere un caracter idealist. In- 
teresantă e, din punctul de vedere al demonstrării a- 
cestei teze, lucrarea lui W. Wundt, din timpul războiu= 
lui, intitulată «Die Nationen und ihre Philosophie». Dacă. 
lăsăm la o parte tendința urmărită în această carticică, 
adică aceea de a demonstra superioritatea cugetării ger- 
mane față de cea a altor națiuni, volumașul acesta 
poate fi socotit ca un interesant însoțitor în ideile ge- 
nerale ale filosofiei moderne. | 

Dar să ne întoarcem la aprecierea structurii filo- 
sofice la G rmani. Această filosofie se distinge în pri: 
mul rând, pe terenul cunoaşterii, printun idealism pro= 
nunţat. Reprezentantul cel mai mare al acestu: idealism 
e Imanuel Kant. Concepţia acestui idealism noetic e că 
lumea din afară nu există independent de conştiinţa 

suverană a noastră, ci numai ca obiect, ca conţinut al 
conștiinței cunoscătoare — ea e îmaneniă conştiinţei 
noastre. Deaceea nu există obecte absolut pentru sine, 
ci numai în relație cu un subiect carele cunoaște. 
Maxima filosofică sună deci: «nici un obiect fără su- 
biect». Dar însuşi Kant wa putut rămâne numai la 
ceea ce trece prin. conştiinţa omului — deaceea chiar 
el desparte lumea în aşa numita lume pentru noi, şi 
lumea pentru sine. «Ding an .sich». Când a introdus 
această noţiune în filosofie nu s'a gândit la o realitate 
necunoscută de noi. la obiecte ce nu le vedem și nu 
le putem pipăi, — numai cuvântul «Ding» e în această 
direcţie seducăto- — ci «Ding an sich» e, din punctul 
de vedere al lui Kant, legea de coeziune, legea în baza 
căreia noi putem avea apariţiunile obiectelor. In sensul 
indicat de Kant gândesc cei mai mulţi din filosoti .de 
după el. PFichte, Schiller, Hegel, curentul neocantian, 
scurt zis, în oarecare măsură, întreaga adevărată filo- 
solie germană a veacului 19 şi 20 stă sub influenţa 
covărșitoare a lui Kant. Pe terenul practic, idealismul 
filosolic cere ca vieaţa să fie în aşa fel întocmită ca ea 
să corespundă anumitor cerințe ideale. Utopiile moralei 
idealiste trebuiesc lăsate de-oparte, în locul lor trebuie 
să vie un idealism al acţiunii, un idealism raţional şi 
chibzuit, care poate şi trebuie să se extindă asupra tu- 
turor manifestărilor vieţii. Acest fel de idealism al ac- 
țiunii e susținut de cugetători ca Platon, Kant, Fichte, 
Schiller, Fouillce, etc. 

Şi el e acela care trebuie și pe noi să ne intere- 
seze în primul rând. Azi ca niciodată, avem nevoie de: 
fapte, dar de fapte cari să nască din convingeri idea- 
liste. E numai întrebarea cum vom putea îndrepta a- 
tenția nouilor generaţii spre idealism, cum vom putea 

să convertim sufletul tineretului dela materialismul uci- 
gălor de ideal și idealism. Cu această chestiune o Să 
mă ocup în această ultimă parte a conferinţei de azi. 

Am încercat mai sus să demonstrez că gândirea, 
adică sistemul cugetării unui filosof, e în directă funcţie 
de necesităţile sufleteşti ale respectivului filosof, dar în 
mare măsură şi de sufletul naţiunii căreia îi aparţine 
filosoful. | 

Se pune acum p:oblema: care e oare acel sistem 
de idei ale naţiunii române care va trebui să nască o 
filosofie a noastră românească. O filosofie care să re- 
nască Intrezga noastră vieață Sulletească. O filosofie 
deci, care sâ-și aibă rădăcinile în sufletul naţiunii şi pe 
de altă parte sâ dea directive hotârite tuturor atitudi- 
nilor naţiunii. Mă gândesc aici la o filosofie care sâ-și 
resfrângă ideile asupra culturii, politicii, a'tei, educaţiei 
în genere. Din ea să se ivească puteri generatoare şi regi- 
narat are : cam la fel cu acele cari au radiat din cugetarea 
marelui Fichte asupra sufletelor naţiunii germane. Cari sânt 
notele caracteristice ale cugetării românești ? |. Crăciu- 
nescu în lucrarea sa „Poporul român după cântecele sale 
naționale“, apărută la Paris 1874, precizează aceasta 
cam aşa: «Caracteristica Românilor, judecaţi după cân- 
tecele lor, e de a contribui la binele omenirii. Patrio- 
tismul lor cuprind iubirea pentru frumuseţea ţării de 
naștere, pentru familie pentru religia lor strămoşească. 
Poporul român e cu deosebire de mărinimos. Patriotis- 
mul său are la temelie credința. Religia poeziilor naţio- 
nale ale Românilor este un creștinism animat de un 
larg spirit de îngăduire către toate culturile,: dacă ele 
rămân pure culturi, dacă ele nu-i ameninţă naționalitatea. 
Și numai datorită acestui patriotism, aşa de sfânt înţe- 
les, Românii înconjurați de dușmani, au putut trăi. Ro- 

mânul, în mijlocul tuturor necazurilor sale şi-a păstrat 
conştiinţa originei sale şi a rodului ce i-a încredinţat lu- 
mea civilizată.» (Marin Ştefănescu, «Filosofia românească» 
pag. 72). Vedem din citatul acesta, care se referă nu- 
mai la poeziile populare. că la poporul român există 
un sistem de idei întocmai cum am constatat câ el 
există la alte popoare. Vom trebui să avem altă pa- 
rere decât d. Marin Ştefănescu, prof. de filosofie din 
Cluj, în lucrarea sa «filosofia românească». Admitem o 
cugetare filosofică a poporului român, vom trebui însă 
să restrângem numărul filosofilor noştri adevăraţi. 
Făcând abstracţie dela Tit. Maiorescu, care e 
creator. pe terenul filosofic, numai în estetica lite- 
rară, facând abstracţie de cugetarea filosofică a unui 
N. lorga, cugetare ce nu Sa cristalizat intrun sistem 
aparte, ci numai a străbătut opera lui de istorie, şi sn- 
direct ea s'a revărsat asupra celor dornici de adevar,— 
vom trebui, în cele din urmă, să ne opiim la opera a 
trei cugetători şi filosofi, în adevăratul înţelrs al cuvân- 
tului, trei cugetători cari pot. fi socotiți ca puternicele 
columne pe cari se va ridica în viitor templul filosoliei 
române ; pe terenul cunoaşterii şi al metafizicii primul 
nostru adevărat filosofe Vasile Conta, pe terenul filozofiei 
istoriei A. D. Xenopol, iar pe terenul filosofiei - social- 
naţionale Mihail Eminescu. Şi acum, dupăce am văzut 
că filosolia e o necesitate sufletească ce nu se poate 
* mvăţa şi deci câştiga din afară, vom înţelege câ aceşti 
trei filosofi ai noştri nau fost ilo-ofi de breaslă, n'au 
fost profesori de îilozofie şi nici n'au scris manuale de 
filosofie. Filosolia lor a fost o revelație pornită mai mult 
din supraenergiile sufletelor lor mari; — dar tocmai 
pentru aceasta, cugetarea lor e atât de prețioasă și a 
putut şi va putea deveni deosebit de rodnică. Şi când 

poporul nostru va ajunge la un echilibru, mai stabil de- 
cum se allă acum după marea furtună a războiului, 
atunci vieaţa lui va.fi supusă la două însemnate feno- 
mene: 1) ea va trebui să fie înrAurită în mersul ei de marii 
gânditori, cari ca vizionari au trâit în câteva clipe întreaga 
dezvoltare viitoarea neamului lor și au aruncat raze lumi- 
noase asupra drumului pe care acesta va trebui să meargă; 
şi 2) această viață a neamului nostru, fructiticată de cugeta- 
rea profeticăa filosofilor din trecut,va trebui săproducă noui 
şi prielnice condițiuni cari să ne dea nui genii creatoare, 
atât în domeniul ştiinţei, cât în cel al artei; dar mai cu 
seamă. în cel al filosoliei, străbătătoare al tuturor ramu- 
rilor culturii româneşti. 

Să vedem acum cure e caracterul filosofiei ro- 
mâne, privind-o din punctul ce vedere al concepţiei ce- 
lor trei cugetâtori. V. Conta pleacă dela concepţia că în . 
lume nu e nimic decât materie şi forță, desigur forţa 
ca un atribut al materiei. Dar e! se întreabă în curând: 
ce e dincolo de forța materiala? In orice caz, deosebit 
de interesantă e poezia sa, intitulată „Vieaţa” şi publi- 
cată în „Convorbiri Literare“ (1873): 


Simţim- timpul cum se scurge 
Cum torentu-i pe pământ 
“Tot răstoarnă şi distruge — 
Timpul curge 
Vieaţa luge 
Şi cu-această suspinare 
Ne târăşte la mormânt: 
O | Nimic cât eşti de mare! 


Aici găsim exprimată îndoiala filosofului asupra 
atotputerniciei materiei. Căci, dincolo de mormânt e ma- 

rele Nimic, care înghite toate, și în care se revarsă 
vieața noastră. Acolo timpul mare valoare, nici spaţiul 
nici forţa. Deci ce e acolo? Taină, mister, Dumnezeu. 
Şi pe cale pur filosofică, speculativă, Vasile Conta a- 
junge la acelaş rezultat. „Vieaţa undei pământului— ce- 
tim în „Teoria ondulaţiunii universale“ cea mai per- 
fectă operă a lui Conta — la rândul său nu e decât 
un pas în lunga cursă a sistemului nostru solar. Unda 
sistemului solar, apoi, este o undă secundară din vieața 
Nebuloasei noastre. Şi aşa mai departe până la sfârşit“. 
Dar unde e sfârşitul? Istă o întrebare la care poziti- 
vistul nu poate răspunde Aici intervine necesitatea unui 
Dumnezeu, ca Forţa cea mai înaltă, o ondulațiune uni- 
versală, o ondulațiune care sa cuprindă toate undele 
posibile ale vieţii şi desvoltării universale. 

Trebuie să fie ceva ce e mai mult decât acel Ni- 
mic dezolant, al sfârşitului de poezie de mai sus. Ni- 
micul, Nivana, e lipsa de viaţă, de forţă, lipsă de acti- 
vitate—pe când acest Dumnezeu, până la a cărui ima- 
ginare l-a condus pe socialistul şi Materialistul Conta 
numai filosolia, acest Dumnezeu e viaţa supremă, e 
forţa supremă, e activitatea supremă şi universală. 

Cam la aceeaş concluziune ajunge şi A. D. Xe- 
nopol. Cugetător prin excelentă, Xenopol a încercat să 


ne dea sistemul ştiinţei sale de specialitate. Intr'o serie 
de lucrări [ilosotice propriu zise, ca „Principes fon- 


" damentaux de histoire“ (Paris 1899) „La Theorie 
de Phistorie (Paris 1908), „Psyhologie et histoire“ (1901), 
„Politique de races“ (Roma 1903 etc.), Xenopol caută 
să rezolve problema: 1) cum trebuie tratată istoria şi 
2) cine face istori+? Nu putem pune în sarcina unei ra- 
țiuni universale toate întâmplările istoriei—căci aşa fap- 
tele neprevăzute mar avea explicare ;. şi nici nu putem 

socoti evenimentele istorice ca Simple materiale şi na: 
turale, căci astfel ar trebui eliminată tendința spre per- 
fecţionare a omenirii. Evenimentele istorice nu se re- 
petă numai, ci ele se desvoltă și se succed. In ele se 
manifestă spiritul uman în desvoltare. Lumea spirituală 
e după Xenopol superioară celei materiale ; şi deci ace- 
Jeaş metode nu se pot aplica în cercetarea amândurora. 
Dar şi spiritul îşi are gradaţiile sale de perfecţiune: în 
sufletul individului, al naţiunii, al rassei şi al omenirii 
întregi. Individul nefiind cu putinţă ca unitată, indepen- 
dentă de colectivitate, studiul spiritului uman !şi are te- 
melia în studiul naţiunii. In tendinţele lui se manifestă 
voinţa unui spirit superior, atotştiutor şi atotputernic— 
a ini Dumnezeu Cu cât omenirea va Inainta mai mult 
în desvoltarea sa, cu atâta ea se va apropia de dum- 
nezeire — cu atâta, desigur, şi neprevăzutul va dispare 
tot mai mult din desfăşurarea evenimentelor istoriei. 

Xenopol ca şi Conta sânt positivişti; însă positi- 
"vismul lor duce în ultima analiză la un idealism me- 
tafizic: 

Un caracter idealist mult mai pronunţat, rezultând 
din concepţia filosofică a unui mare poet, are sistemul de 
idei al lui Mihail Eminescu. Filosofia lui ma născut 
din cousideraţii teoretice-ştiinţitice ca întrucâtva cea a 
lui Conta şi Xenopol; ea n'a născut din necesităţi ale 
speciatităţii, ci e cristalizarea în idei concrete a unui 
entuziasm adesea profetic. Filosofia lui Eminescu poate 
fi socotită ca sistemul cel mai sublim al doctrinei noa- 
stre naţionaliste. 

Mihail Eminescu a fost — orişicât de deosebite 
erau adesea ideile sale exprimate în acelaş timp — a 
fost condus de un ideal. Spre acesta şi-a îndreptat pri- 
virea şi vieața sa a fost fâră întrerupere îndrumată inspre 

acela. Pornind dela concepţia kantiană despre lumea ca 
o apariţiune a sufletului nostru și trecând la concepţia 
că această lume de apariţiuni, a noastră, fiind veșnic 
condusă și existenţa ei necontenit inoită de voinţa 
„proastă, care e tendinţa spre viaţă, mare nici o menire 
ideală — egoismul fiind în ea principiul dominant — 
şi câ ea fiind rea, iremediabil de vea, trebuie să o ni- 
micim, nimicind în noi setea de viațd pentru « ajunge 
în Nirvana neființei (3chnpenhauer), — poetul Eminescu 
are însă adesea impresia că vieaţa aceasta, a noastră, 
e numai un vis care întrerupe somnul neființei (con- 
cepţia buddhista). Poetul filosof şi patriotul român Emi- 
nescu a fost întreaga sa viaţă animat de o credință ne- 
zdruncinată în puterile creatoare ale neamului său. Re: 
lele sânt numai aparente. Căci ele, deşi se opun dez- 
voltării, nu o pot opri pe loc. Trebuie numai de aflat 
acea formă de viaţă socială şi politică care îi corespunde 
popo'ului român. Democraţia pe care o susțin aderenţii 
revoluţiei franceze nu e forma ideală a statului român. 
Istoria ne învață că statul român a prosperât numai 
atunci când 0 singură voinţă conducea destinele ţării 
şi ale neamului. Voința neamului capătă atunci. forme 
concrete în voință Domnului și, astfel Mircea cel Bătrân 
a biruit oastea lui Baiazid, astfel Alexandru cel Bun a 
ridicat Moldova la rangul ce i se cuvenea, astfel Ştefan 
cel Mare a putut să fie cel mai mare domnitor al Ro- 
mânilor. Şi considerând că orişice formă de. viață 
naște dintr'o altă formă premergătoare ei — Românii 
vor putea prospera numai dacă vor reincepe acolo unde 
firul vieți lor de stat s'a întrerupt. Monarhia este deci . 
acea formă de stat care e predestinată pentru poporul 
nostru. Cunoscând aceasta, toate spiritele luminate ale 

poporului nostru ar trebui să se străduiască a realiza 
și perfecționa statul de care avem nevoie. 

Sa pregătim în prezent binele pe care îl vrem în 
viitor. «Precum — așa citim în Articole poiitice — creş- 
terea unui organism se face încet, prin superpunerea 
continuă şi perpetuă de noui materii organice, precum 
inteligența nu creşte şi nu se intăreşte decât prin asi- 
milarea lentă a muncii intelectuale din secolii trecuţi, 
şi prin întărirea principiului înăscut al judecății, precum 
orice moment al creșterii e o conservare a acelor câş- 
tigate în trecut şi o adăugire a elementelor cucerite din 
nou astfel adevăratul progres nu se poate opera, decât 
conservând pe deoparte, adăogând pe de alta: vie le- 
gâtură între prezent și viitor, nu însă o serie de sâri- 
turi fara orânduiala». Viitorul neamului nostru e lumi- 
nos, privit fiind prin prizma acestui suflet mare. Şi aşa 
liind, fiecare trebuie să lucreze pentru realizarea binelui 
de care e.capabil neamul nostru şi pe care acesta, mul- 
țamită calităţilor sale frumoase, îl merită pe deplin. 

Formula supremă e deci pentru Eminescu: «muncă 
egală pentru toți, în raport cu facultăţile ce le are fie- 
care.» Prin punerea In practică a acestei formule s'ar 
p'oduce o astfel de rivalizare, încât din ea ar rezulta, 
cu necesitate, progresul tuturora. Pentru pregătirea a- 
cestui ideal e necesar ca poporul de jos să fie luminat. 


 «Adevăraţii noştri oameni mari — exclamă Eminescu cu 


încredere -— s'au străduit întotdeauna să realizeze acest 
vis de aur al lor, în esență acelaș la toți şi în au 
timpii»e 

lată deci o filosofie născută dintr'un Suflet mare 
de vizionar, născută din amărăciunea constatării că în- 


__tre stările prezente și idealul care l-a animat pe Emi- 


nescu toată viața, e o mare nepotrivire, o filosofie nâs- 

cută însă din credinţa câ idealul său e idealul neamului 
întreg. Eminescu m'a fost decât marele suflet în care s'a 
reilectat viaţa unui întreg popor. Este poporul nostru 
capabil de o iilosofie a sa, originală o filosofie care îm- 
preună cu sistemele de cugetare ale celorlalte popoare 
să formeze totalitatea de gândire profundă a omenirii ? 
La această întrebare răspund hotărit: dn/ Sântem şi 
noi capabili de cugetare profudă, sântem şi noi capa- 
bili de creaţie ; — însă un. lucru să nu-l uităm: nimic 
mare valoare dacă nu e str. bătut de seva ce pulsează 
in organismul poporului propriu. Viabila şi folositoare 
pentru omenire e numai aceia ce e manilestare a su- 
fletului naţional. O cugetare adâncă lilosofică, va trebui: 
să nască din cugetarea adâncă a neamului. Atât artiştii 
cât şi cugetătorii noştri vor putea aduce un aport pro- 
gresului general al omenirii, numai. dacă se vor cobori 
în adâncurile vieţii populare, dacă vor pune urechea ca 
să asculte bătăile inimii nea 1 ului, dacă vor şti şi vor 
putea să se identifice cu aspiraţiunile acestui mare po- 
por. Numai acel copac va trăi şi va deveni mare şi 
puternic care își are rădăcinile adânc înfipte și resfirate 
în pământul său de baștină. O plantă însa deprinsă cu 
alte condiţii .de vieaţă, transplantată la noi, orişicât am 
cultiva-o, ea totuşi va râmâne plăpândâ, deoarece sucul 
ce-l va sorbi din pământul nostru nu-i va prii deplin. Aşa 
e şi cu sistemul de idei cari străbat viea'a unui popor. - 
Doar ideile sânt oglinda sufletului, nu atât al individu- 
lui, cât mai mult al naţiunii. 

